tomron87/hebrew-wikipedia-sentences-corpus huggingface dataset:
אבל נישואיה לעזיז לא החזיקו מעמד זמן רב:
לפי הברית החדשה דרוסילה ישבה לצד בעלה בשעה שהוא שפט את פאולוס: "אחרי כמה ימים בא פליקס עם דרוסילה אשתו, שהייתה יהודיה".
לאחר סיום תקופת שירותו של פליקס, חזרה דרוסילה עם בעלה לרומא.
בשנת 79, עם התפרצות הר הגעש וזוביוס, נעלמו עקבותיהם של דרוסילה ובנה אגריפס.
דְּרוֹר (שם מדעי: Passer) הוא סוג במשפחת הדרוריים.
הסוג כולל את דרור הבית ואת דרור ההרים, שתיים מהציפורים הנפוצות ביותר בעולם.
אלה ציפורים קטנות עם מקור עבה המותאם לאכילת זרעים, צבען השכיח הוא אפור או חום.
חלק מסוגי הדרורים הם ציפורים פולשות במקומות מסוימים בעולם.
מחקרים רבים בחנו את הקשר האבולוציוני של הסוג דרור עם חברים אחרים במשפחת הדרוריים.
לפי מחקרים אלו הסוג דרור מקורו באפריקה, והמין דרור הכף הוא בבסיס אילן היוחסין של הסוג.
אילן היוחסין המדויק בתוך הסוג דרור, כגון דרור הבית ודומיו, ככל הנראה הגיעו מדרום ומערב אפריקה.
דרורים אלו הם בעלי מופע חום או אפרפר, לרוב עם כתמי שחור, צהוב או לבן.
גודלם נע בין ה-Passer eminibey שאורכו 11.2 ס"מ ומשקלו 13.4 גרם, ל-Passer gongonensis שאורכו 18 ס"מ ומשקלו 42 גרם.
יש להם מקור חזק וקוני.
לכל המינים יש קריאות הדומות לדרור הבית, וכמה מינים פיתחו שירה, מלבד קריאותיהם.
רוב מיני הדרור נמצאים באופן טבעי באזורי מחיה פתוחים בעלי מזג אוויר חם של אפריקה ודרום אירואסיה.
מחקרים אבולוציוניים הראו כי מקור הדרור הוא באפריקה.
כמה מינים הסתגלו לסביבת האדם, וסתגלנות זו סייעה לכמה מהם, במיוחד לדרור הבית, להרחיב את תחום מחייתם הרבה מעבר לאזור אירואסיה, ומה שהיה בעבר אזורי מחייתו הטבעיים שהיו ככל הנראה במזרח התיכון.
מלבד התפשטות טבעית זו, דרור הבית הובא לחלקים רבים בעולם מחוץ לאזור מחייתו הטבעי לרבות אמריקה, אפריקה שמדרום לסהרה, ואוסטרליה.
דרור ההרים הובא באופן מלאכותי בקנה מידה קטן יותר, לאוסטרליה ולמקומות מסוימים בארצות הברית כגון מיזורי ואילינוי.
הדרורים נוהגים לקנן במושבות, בתלות במין עצמו ובזמינות אתרי קינון.
הקן עשוי להיות בשיחים או בעצים, בחורים טבעיים בעצים, בבניינים או על סכך, או בקנים של ציפורים אחרות.
התטולה מונה עד 9 ביצים, ושני המינים דוגרים עליהם בין 12 ל-14 ימים, ועוד 14 - 24 ימים עד לפריחת הגוזלים מהקן.
הדרורים הם באופן טיפוסי ציפורים הניזונים מן הקרקע, אוכלי זרעים, אולם יצודו גם חרקים קטנים במיוחד בזמן הרבייה.
כמה מינים, כגון דרור הבית, יתורו אחר אוכל בסביבה אורבנית, והם כמעט אוכלי כל.
רוב הדרורים הם ידידותיים ויצרו להקות גדולות.
הדרור הוא עוף טהור וקרוב לוודאי שהוא העוף אשר נזכר בהקשר לטהרת המצורע (ויקרא יד, ד; משנה נגעים יד, א).
לדרור ישנה מסורת כשרות בכל קהילות ישראל: מזרח אירופה, בכמה מקהילות גרמניה, איטליה, מרוקו, תימן וארץ ישראל.
כבר במקרא מציין המונח דרור - חופש, חירות ושחרור מעבדות.
בספר ויקרא מתואר שילוח העבדים בשנת היובל כדרור "וקראתם דרור בארץ לכל יושביה".
דרוסוס יוליוס קיסר (7 באוקטובר 14 לפנה"ס – 14 בספטמבר 23), היה אציל רומאי מן השושלת היוליו-קלאודית.
הוא היה בנו היחיד של הקיסר טיבריוס, בן-דוד מצד האם של הקיסר קליגולה, בן דוד מצד האב של הקיסר קלאודיוס, ודוד מדרגה שנייה של הקיסר נירון.
דרוסוס נולד בשנת 14 לפנה"ס, אביו טיבריוס היה בנו החורג של הקיסר אוגוסטוס ואמו ויפסניה אגריפינה הייתה בתו של המצביא הבכיר ביותר בתקופה, מרקוס ויפסניוס אגריפה.
עם מותו של אגריפה בשנת 12 לפנה"ס אוגוסטוס הכריח את טיבריוס להתגרש מוויפסניה ולשאת לאישה את בתו יוליה אלמנתו של אגריפה.
בניגוד למנהג הרומאי אחרי גירושיו של הוריו דרוסוס נשאר לחיות עם אמו, ככל הנראה מכיוון שאוגוסטוס רצה להרחיק אותו מהחצר הקיסרית מכיוון שחשש שהוא יהווה תחרות לשני נכדיו ובניו המאומצים גאיוס ולוקיוס שאותם הועיד כיורשיו.
דרוסוס הפך לבן משפחת היוליים בשנת 4 עם אימוצו של אביו על ידי אוגוסטוס באותה שנה הוא נשא לאישה את דודניתו ליווילה, שהייתה גם אחותו של אחיו המאומץ גרמניקוס, לזוג נולדו שלושה ילדים יוליה והתאומים טיבריוס וגרמניקוס.
דרוסוס היה ידוע כאדם בעל אופי אלים וברוטאלי, אחרי שכמה פעמים הכה מספר חברים ממעמד הפרשים הוא זכה לכינוי האירוני קסטור על שם אחד מהאלים הפטרונים של מעמד הפרשים, כמו כן חרבות חדות זכו לכינוי דרוסיאן על שמו.
למזלו של דרוסוס באותו לילה התרחש ליקוי לבנה, מכיוון שרוב החיילים המורדים ראו את הדבר כאות מבשר רעות גרם הדבר להרגעת המרד, דרוסוס ניצל את הרגיעה כדי להחזיר את המשמעת ללגיונות ולהוציא להורג את מנהיגי המרד.
בשנה שלאחר מכן דרוסוס כיהן לראשונה כקונסול.
דרוסוס הפך ליורש המיועד של אביו עם מותו של אחיו המאומץ גרמניקוס בשנת 19 לספירה.
מעמדו התחזק שכיהן כקונסול של שנת 21 לספירה יחד עם אביו טיבריוס ושנה לאחר מכן קיבל את הסמכות הטריבונית, משרה שהייתה שמורה באופן בלעדי לקיסר וליורשיו המיועדים.
מעמדו הביא אותו למאבק עם מפקד המשמר הפרטוריאני סיאנוס שטיבריוס העביר לו רבות מסמכויותיו בשעה שפרש מרומא לאי קאפרי.
דרוסוס נפטר בשנת 23 לספירה, תחילה סברו שמותו נגרם מנסיבות טבעיות אולם בשנת 31 לספירה עם נפילתו של סיאנוס אשתו לשעבר גילתה במכתב לטיבריוס שלווילה, שפותתה על ידי סיאנוס, הייתה אחראית למותו של דרוסוס, אולם יש היסטוריונים שמפקפקים בגרסה זו ורואים בה תעמולה ותו לא.
יוליה דרוסילה (בלטינית קלאסית: IVLIA•DRVSILLA; 16 בספטמבר 16 – 10 ביוני 38) הייתה אצילה רומאית מן השושלת היוליו-קלאודית.
הקיסר אוגוסטוס היה סבא-רבא שלה מצד האם, הקיסר טיבריוס היה דודהּ מדרגה שנייה מצד האב, הקיסר קליגולה היה אחיה, הקיסר קלאודיוס היה דודה מצד האב, והקיסר נירון היה אחיינה, בן אחותה.
דרוסילה נולדה בשנת 16 לספירה בגרמניה.
אביה היה המצביא המפורסם גרמניקוס, שבאותה העת נחשב ליורשו המיועד של הקיסר טיבריוס, ואמהּ הייתה אגריפינה, נכדתו של קיסר רומא הראשון אוגוסטוס.
כאשר אמה אגריפינה הוגלתה על ידי הקיסר טיבריוס עברה לגור עם אם סבה ליוויה, ואחרי מותה בשנת 27 עברה לגור עם סבתהּ אנטוניה הצעירה.
דרוסילה נישאה בשנת 33 ללוקיוס קסיוס לונגינוס אולם כאשר אחיה קליגולה ירש את טיבריוס כקיסר רומא הוא הורה לה להתגרש מבעלה וחיתן אותה עם חברו וקרוב משפחתם מרקוס אמיליוס לפידוס שקליגולה ראה בו בעל יותר מתאים לאחותו.
תחת שלטון אחיה הורעפו על דרוסילה אותות כבוד חסרי תקדים.
קליגולה הדגיש את קשריו המשפחתיים כחלק מהתעמולה הקיסרית ולכן לדרוסילה יחד עם שתי אחיותיה יוליה ליווילה ואגריפינה הצעירה חלקו כבוד והן נהנו מעמדת השפעה על אחיהן, אם כי שדרוסילה הייתה האחות המועדפת על קליגולה.
דבר זה נעשה כדי להמחיש את חסדו של קליגולה כלפי בני ביתו, אולם גם כדי לאותת שבן שיולד לאחת האחיות יכול יהיה בבוא היום להיעשות ליורשו.
קליגולה מינה את דרוסילה ליורשתו בצוואתו.
בכך לא התכוון שדרוסילה תיקח לידיה את השלטון באימפריה אלא שבעלה לפידוס יהיה השליט בפועל בעוד שלדרוסילה יהיה התפקיד של הולדת בן זכר שבבוא היום יעלה על כס הקיסרות וימשיך את שלטון השושלת היוליו-קלאודית.
דרוסילה נפטרה בשנת 38. מותה היווה מכה קשה לאחיה קליגולה גם מהבחינה האישית וגם כיוון שמותה שיבש את תוכניות הירושה השושלתיות שלו.
לאחר מותה הייתה דרוסילה האישה הרומאית הראשונה שעברה האלהה.
עם זאת בסמוך למותה מאס קליגולה אף ביתר אחיותיו, ובמשפט ציבורי שנערך לאמיליוס לפידוס, בעלה של דרוסילה, שהואשם על ידי קליגולה בספטמבר 39 בקשירת קשר לרציחתו, הרשיע אף את אחיותיו, בהיותן שטופות זימה עם לפידוס ומרעיו, ושותפות לקשר של לפידוס כביכול והורה להגלותן.
דרופל היא מערכת ניהול תוכן חופשית המאפשרת בנייה וניהול של אתרי אינטרנט.
נחשבת לאחת משלוש המערכות החינמיות הנפוצות לניהול תוכן, לצד וורדפרס וג'ומלה.
היא מספקת לבעלי אתרים ממשק לניהול עצמי של מבנה האתר ותכניו.
לבוני אתרים מספקת דרופל שילוב של רכיבי תוכנה מן המוכן ומערכת כללים המסדירים את הפעולה בין הרכיבים השונים.
תמיכה טכנית למשתמשים חדשים וותיקים כאחד בפורומים באתר דרופל העולמי, באתר DrupalAnswers (זירת שאלות ותשובות מקוונת), בקבוצות פייסבוק שונות ועוד.
בישראל קהילת משתמשים מגוונת הנותנת תמיכה קהילתית באתר הקהילה הישראלי או בפייסבוק בקבוצת דרופל ישראל.
דרופל היא תוכנה חופשית וכולם יכולים להורידה, להתקינה ולהשתמש בה ללא תשלום תחת הרישיון הציבורי הכללי של גנו (GNU).
כיום, פועלים באמצעות דרופל מאות אלפי אתרים מסוגים שונים; החל מאתרים ארגוניים פורטלים, ואתרים חברתיים, ועד לאתרים אישיים כגון של גופים אידאולוגיים או עסקים קטנים ובינוניים.
כמו עם CMS אחרות, הורדה, התקנה והפעלה בשיטת "עשה זאת בעצמך" אמנם אפשרית, אבל דורשת נכונות להשקיע זמן ברכישת מספר מיומנויות יסוד, וכן בעיקר כדי להתאים את האתר לצרכים הספציפיים.
Drupal נוצרה על ידי Dries Buytaert בשנת 2000 ובשנת 2003 עלה האתר הרשמי לאוויר.
התוכנה משתכללת באופן תמידי בהתאם לפיתוחים שונים בתחומי המחשוב והתכנות האינטרנטי תוך הקפדה על הנגשת השימוש בה לציבורים רבים ככל הניתן.
ארגון דרופל העולמי (Drupal association) הוא ארגון ללא מטרת רווח הדוגל בתוכנה חופשית ומפעיל את האתר הרשמי ואת הקבוצות הפתוחות השונות בהן מפותחים הרכיבים השונים.
ישנם ארגונים נוספים כגון ארגון אקווייה (Acquia) המקדמים שימוש בדרופל ומספקים תמיכה לארגונים העובדים עם התוכנה.
נהוג להתייחס לתכנים המגיעים עם חבילת ההתקנה כגון רכיבים (מודולים), ערכות עיצוב וכו' כתכני "ליבה" - Core.
הליבה מכילה אוסף של תכונות, קבצים וכללים המהווים את התוכנה עצמה.
מודולים הכלולים בחבילת הליבה מאפשרים למשל הקמת בלוג תוך-אתרי, אפשור תגובות לדפים ופוסטים, אפשר שימוש בקטגוריות ותגיות, הקמת פורומים, רב-לשוניות (תמיכה בשפות נוספות), הקמת היבטים (שילובי תכנים ומצגות ראווה) ועוד.
ניתן להרחיב את התוכנה, הן מבחינת רכיבים והן מבחינה עיצובית, על ידי הורדה מהאינטרנט של תכנים הנמצאים באתר הקהילה (או התקנתם לתוכנה ישירות מאתר הקהילה).
תכנים כאלה המתווספים על הליבה נקראים בדרך כלל תוכני "תרומה" - Contrib שכן הם נתרמו על ידי מתכנתים ואחרים בקהילה בהתנדבות מלאה, לטובת כלל המשתמשים.
דרופל מכילה באופן מובנה מערכת גמישה לניהול משתמשים והרשאות.
ניתן להקצות סט של הרשאות ל"תפקידים" ולשייך או לנייד משתמשים רשומים בין ה"תפקידים".
כמו כן, ישנה גם מערכת מעקב (אחר משתמשים ועריכות), כלי אבטחת מידע, כלי תקשורת עם משתמשים ולקוחות (למקרה שמדובר באתר מסחר אלקטרוני) ועוד.
השוק הבינלאומי של מסחר אלקטרוני בדרופל הוא שוק ענף; קיימות אף ערכות עיצוב שניתן לקנות בגלריות השונות (כגון Template monster או Themeforest) שהן ייעודיות להקמת חנות אלקטרונית.
המודול העיקרי המשמש להקמת חנויות אינטרנטיות בדרופל (Drupal Commerce) חופשי ונתמך בידי קהילה רחבה של מתכנתים.
ניתן לבנות עם התוכנה גם אתרי אפיליאציה (שיתופי פעולה מסחריים) וישנם כלים המסייעים בכך.
מאז החל פיתוחה של דרופל 8 ישנה מגמה להרחיב את דרופל מבחינה עיצובית גם לתחום ה-SaaS ולאנשי טכנולוגיית מידע (IT); כך למשל הוכנסו רכיבים המטפלים בשירותי אינטרנט (Web services) לליבת התוכנה.
מאז יציאתה של דרופל 8 שולבו בה טכנולוגיות המאפשרות פריסה ריספונסיבית (Responsive layouts) אוטומטית של מבנים מסוימים, כמו היבטי תוכן, גלריות, ופאנלים (תוכן מוחלק לריבועים בפריסה נתונה) כך שאתרים הנבנים עימה מתאימים באופן אוטומטי, בדרך כלל, לתצוגת ניידים וטאבלטים ללא תלות בתבנית (כמו בדרופל 7).
קוד התכנות של דרופל עצמה כתוב בעיקרו בשפת התכנות PHP ובחלקו הקטן ב-Javascript.
אין צורך לדעת את שפות התכנות הללו בשביל לנהל אתר עם התוכנה, קל וחומר בשביל לבנות עימה אתר אישי או בסיסי.
עם זאת, מלבד היותה מערכת ניהול התוכן, דרופל היא גם PHP Framework עם הנחיות קפדניות לכתיבת קוד (קידוד).
התנאי הבסיסי להתקנה והרצה של דרופל הוא שרת אינטרנט שמריץ PHP ומאפשר גישה לבסיס נתונים.
תצורת ההתקנה הנתמכת והמתועדת ביותר קרויה LAMP - ראשי תיבות של לינוקס, אפאצ'י Mysql ו-PHP.
אך עם זאת ניתן להריץ Drupal גם על סביבת Windows בעזרת התוכנה XAMPP או מקינטוש.
תוכנת סביבת שרת נפוצה בקרב משתמשי חלונות היא XAMPP (נכון לחודש מרץ 2016 התוכנה WAMP איננה מתאימה לדרופל 8) לאחר התקנה מוצלחת של התוכנה תיווצר סביבת שרת מוכנה שעליה ניתן יהיה להתקין דרופל מיידית.
משתמשי לינוקס רבים מעדיפים להקים את השרת ידנית (כלומר להקים את סביבת ה-LAMP בעצמם וחלקם יוכלו להתקין את התצורה ישירות על ידי התוכנה XAMPP שאפשרית גם בלינוקס).
אופציות דומות עומדות עבור משתמשי מקינטוש.
לדרופל תמיכה נרחבת בעשרות שפות.
החל מגרסה 8, כבר בעת ההתקנה ניתן לבחור בקלות התקנת גרסה עברית (בגרסאות קודמות יותר הדבר היה כרוך ביבוא קובץ תרגום אך כעת הבחירה היא מיידית).
ניתן גם להתקין את התוכנה באנגלית ולהוסיף עברית (ושפות נוספות) לאחר ההתקנה.
למתחילים - ניתן ללמוד מבוא לדרופל בקורסים במכללות היי-טק, בהדרכה אישית ממורה פרטי, או בלמידה עצמאית מקריאה ותרגול של ספרות קהילתית באינטרנט (מומלץ ללמוד קודם מבואות ב-HTML ו-CSS וכמו כן גם ללמוד הקמת סביבת שרת בסיסית) או מספרים למתחילים באנגלית.
ישנם גם קורסים למתקדמים או לבעלי רקע ענף בתחום המחשוב המוצעות במכללות שונות או מדרופליסטים המציעים מבוא מקוצר למתכנתים ובעלי ידע במחשוב ותקשוב במסגרת של הדרכה פרטית או הדרכה בארגון; כמו כן, ישנה ספרות ענפה המיועדת למתכנתי PHP ו-Javascript בעיקר.
ישנם גם ספרי דרופל באנגלית אותם ניתן לרכוש באתרי מסחר אלקטרוני דוגמת אמזון.
קהילת הדרופל היא מגוונת מאוד ולא רק מתכנתים נמצאים בה: ישנם גם מעצבי web, אנשי SEO, מנהלי אתרים, עורכי תוכן מקצועיים ובעלי אתרים התורמים כולם מניסיונם לקהילה; בפרט מתכנתים תורמים לפיתוח ותחזוק המודולים ומעצבי האתרים לפיתוח התבניות השונות ויישום הטכנולוגיה העיצובית והממשקים השונים.
חלק ניכר מחברי הקהילה תורמים בכתיבת מסמכי הסבר ובפתרון בעיות הדדי.
אדם המספק שירותים ייעודיים עבור אתרים ו\או או אפליקציות הבנויים בדרופל (בפרט עבודות פיתוח) ועושה זאת באופן עקבי מכונה לרוב דרופליסט.
בגלל שדרופל היא מערכת open source כולם יכולים לתרום לפיתוח.
כמו לכל קהילה גם לדרופל יש מפגשים והם מחולקים לכמה סוגים:
DrupalCon - אירוע שמתקיים פעמיים בשנה (בהפרש של חצי אחד מהשני).
אירוע אחד מתקיים בעיר מרכזית באירופה והשני מתקיים בעיר מרכזית בארצות הברית.
מעבר לשני האירועים האלה ישנם עוד אירועי DrupalCon שמתקיימים ביבשות אחרות.
ב-2014 וב-2015 התקיימו בערים מרכזיות באוסטרליה (סידני ומלבורן בהתאמה) ובשנת 2015 התקיים DrupalCaon בבוגוטה, דרום אמריקה.
הכנס מתפרס על שבוע שלם (שני עד חמישי) שבמהלכו יש הרצאות ביום ובערב יש פעילויות.
בכל יום חמישי יש ערב טריוויה בו יכולים המשתתפים לזכות בפרסים.
בסוף שבוע של כל כנס (שישי שבת וראשון) יש אירוע שנקרא Sprints שבו מתחלקים לקבוצות ופותרים בעיות בליבה של דרופל או בכל נושא אחר שקשור לדרופל.
DrupalCamp - אירוע שמתקיים עבור קהילות מקומיות ובמתכונת הרבה יותר מצומצמת מזו של הכנס העולמי.
בישראל מתקיים הכנס באופן סדיר כל שנה החל משנת 2012 וישנם עוד קהילות בעולם אשר מאמצות את הנוהל.
האירוע מיועד לחזק את קשרי הקהילה המקומית של דרופל ולהציג את המערכת לאנשים שטרם התנסו במערכת.
Drupal Dev Days - בניגוד לשני האירועים הנ"ל שמיועדים לא רק למפתחים, DDD מיועד אך ורק למתכנתים ובעל אוריינטציה תיכנותית.
להלן מספר מונחים דרופליים מרכזיים:
המונח בעברית המונח באנגלית ביאור תוכן Content כל דבר המופיע לגולשים היכן שהוא באתר, ובפרט טקסט/תמונה/וידאו/טופס וכו'.
ישות Entity סוג ייחודי של טבלה בבסיס הנתונים (Mysql ברוב המקרים) המכילה תבנית לארגון בסיסי והיררכי של המידע בדפים שונים באתר, שמבוססים עליה.
לכל ישות כמה סוגים (Types) אשר יורשים ממנה מידע.
סוג ישות Entity type דרופל מגיעה עם ישויות וסוגים אשר יונקים מהן מידע.
כל סוג ישות מבסס חלק אחר של תוכן שיכול להופיע באתר.
סוגי ישויות המגיעים עם דרופל הם למשל: דף תוכן כללי (Node), מילון (Vocabulary, של קטגוריות או תגיות), דף תוכן של משתמש רשום, סוג ישית לקבצים, ועוד.
נואוד Node סוג הישות הבסיסי ביותר בדרופל.
סוג ישות זה מבסס את דפי האתר הטיפוסיים ביותר וקיימים סוגי ישויות הדומים לו מאוד ומציגים תוכן בצורות מעט שונות.
סוג תוכן Content type באתר מבוסס תוכן יש צורך לחלק את התוכן לסוגים מרכזיים.
סוגי התכנים עוזרים לחלק את התוכן לסוגים שונים (דף כתבה, דף בלוג וכו') לפי האפיון של הפרויקט.
ישות ה-Node יכולה לקבל סוגי תוכן שונים.
דוגמה לסוג תוכן הוא "מדינות" ואליו יגעו כל הדפים שמתארים מדינה מסוימת (כגון "ישראל" או "ירדן").
אזור Region אזור הוא חלק בעמוד שאליו מכניסים תוכן.
באופן טבעי קיים אזור ראשי אחד (Content region) בו נמצאת תצוגה ראשונית של תוכן מישות מסוימת (כמו דף כללי או דף משתמש) וכל שאר האזורים הם משניים לו (אם כי ניתן לפלטר תוכן המופיע בהם בהתאם לדף האינטרנט אשר תוכנו נמצא באזור הראשי).
אזור תוכן משני Peripheral region כל אזור תוכן שאיננו האזור הראשי.
תכנים באזורים משניים נקראים לעיתים "תכנים פריפיראליים".
בלוקים מוצגים באזורים (Regions) ודרופל מגיעה עם מספר בלוקים שעונים לפונקציונליות מסוימת: בלוק עם טופס התחברות, בלוק שמציג את המשתמשים המחוברים, בלוק שמציג את התוכן האחרון שנוסף לאתר וכו'.
כל בלוק ממש פונקצינאליות שונה והוא הפתרון המועדף על רוב מנהלי המערכות כיוון שבאמצעות גרירה, ארגון, וכלים נוספים של מערכת הבלוקים של דרופל, ניתן ליצור דפים שונים ועשירים.
תפריט ניהול Toolbar תפריט הניהול המופיע בחלק העליון של תצוגת האתר (בעת התחברות).
רכיב Module דרופל היא מערכת מודולרית - ניתן להוסיף רכיבים שישנו את הלוגיקה הבסיסית של דרופל ובכך יעשירו את המערכת.
ישנם רכיבים שמיועדים לבוני אתרים כמו views שבלי שום בעיות עוזר להציג תכנים לפי לוגיקה (בדומה לשאילתה מהמסד נתונים) ונותן את האפשרות לעצב את התכנים באופן טבלאי, רשימות ועוד.
ישנם מודולים שמיועדים עבור מפתחים בלבד כמו Message שאיתו המפתח יכול לתעד אירועים שהתרחשו במערכת.
קישורים הקשריים Contextual links קישורים שמיועדים למשתמשים בעלי הרשאות ספציפיות ובעת מעבר עכבר מעל לבלוק הם יכולים לפתוח תפריט עם קישורים בהקשר לבלוק הנוכחי כמו ניהול תצורת הבלוק.
במידה וזה בלוק של תוכן הקישור יופיע מעל לרשומה וייספק קישורים לניהול אותה הרשומה (מחיקה או עריכה) אסימון Token מייצג תוכן מתוך המסד נתונים לפי פורמט.
לדוגמה [user:name] יכול לייצג את שם המשתמש הנוכחי שצופה בעמוד.
לשונית Tab מאפיין של דפי ניהול; הלשוניות נמצאות בראש דף הניהול ורקען, בדרך כלל מעוצב באופן בולט.
הן מכילות אפשרויות שליטה שונות באותו נושא של דף הניהול.
דרוסקינינקאי (; בפולנית: Druskieniki) היא העיר הדרומית ביותר בליטא, לא רחוק מגבולות פולין ובלארוס.
החל מתום מלחמת העולם השנייה, דרוסקינינקאי מהווה עיר תיירות עם אתרי נופש, בילוי ובריאות המבוססים לרוב על מים ומלח.
הרחוב המרכזי בעיר הוא ע"ש מיקולאיוס קונסטנטינס צ'יורליוניס, והוא מתפרש על כל אורכה.
מקור השם הוא "Druska", מלח בליטאית.
למרות שבמקורות הכתובים הוזכרה העיר בפעם הראשונה רק בתחילת המאה ה-17, אנשים מתגוררים באזור זה כבר מתקופת האבן.
במאה ה-18, הייתה דרוסקינינקאי כפר ליטאי רגיל, עד שסטניסלב אוגוסט פוניאטובסקי, הדוכס הגדול של ליטא, מלך פולין, הוציא צו והכריז על דרוסקיניקאי ככפר נופש, ב-20 ביוני 1794.
בשנת 1837, כאשר איגנצי פונברג, פרופסור באוניברסיטת וילנה, ניתח את ההרכב הכימי של המים המינרליים הזורמים בנהר הניימן המתפרש לרוחב העיר, ופרסם את התוצאות, אישר הקיסר ניקולאי הראשון את פרויקט הנופש בדרוסקינינקאי.
ראשית הקהילה היהודית בדרוסקינינקאי בשנות ה-80 של המאה ה-19, אז הוקמו במקום שני בתי מדרש ונקבע בית קברות.
הקהילה הקטנה החזיקה גם "חדר", ואלו מילדיה שבחרו להמשיך בלימוד תורה נסעו ללמוד בישיבות ליטא.
רבי יצחק מרגליות - מחבר הספרים "מעוז התלמוד", "מעוז הים" ועוד
רבי שלמה גורדון - מחבר "בנין שלמה"
במאה ה-21 מתגוררים בעיר יהודים אחדים.
דרוננגאלם (Drunengalm או Drunegalm) הוא הר ברכס האלפים הברניים המתנשא לגובה של 2,408 מטר מעל פני הים, וממוקם בקנטון ברן בשווייץ.
דרוננגאלם הוא ההר השלישי מצפון והחמישי מדרום, ברכס ההרים המפריד בין העמקים קנדר (Kandertal) ופרוטיג (Frutigtal) לבין העמקים זימן (Simmental) ודיאמטיג (Diemtigtal), המתחיל בהר ניזן שצופה על העיר שפיץ ואגם תון, וכולל מלבד דרוננגאלם את ההרים פרומברגהורן, הוניזן, מאנליפלואה, גסור ואלבריסטהורן.
ההר שוכן בין הר הפרומברגהורן מצפון וההר הוניזן מדרום.
דרוסקינינקאי (בליטאית: Druskininkų savivaldybė) הוא אחד מ-60 מחוזות משנה של ליטא, השוכן בדרום המדינה על גבול בלארוס.
מחוז-משנה דרוסקינינקאי משתרע על פני 452 קמ"ר, ואוכלוסייתו מנתה בשנת 2014, קרוב ל-21,000 תושבים.
העיר הגדולה ביותר במחוז המשנה היא העיר דרוסקינינקאי, המשמשת כמרכז המנהלי שלו.
דרור (באותיות לטיניות: Deror) הוא שבועון בעריכתו של איתמר בן-אב"י, שיצא לאור בתל אביב החל מ-17 בנובמבר 1933, במשך 16 גיליונות.
כל גיליון של השבועון כלל ארבעה עמודים, מהם שלושה בעברית באותיות לטיניות ואחד בעברית רגילה.
באמצעות ליטון של העברית נועד השבועון להביא את העברית לציבור האירופי ולעולים חדשים שטרם למדו עברית.
היה זה ניסיון שני של בן אב"י להוציא לאור שבועון עברי באותיות לטיניות - קדם לו ha Savuja ha Palestini ("השבוע הפלסטיני"), שאותו הוציא לאור בן אב"י בירושלים ב-1928.
כותרת הגיליון הראשון (בתעתיק לאותיות עבריות) הייתה "מה אנו רוצים?", ובכותרת המשנה ניתנה התשובה: "כי שפת כנען תהיה לקניין כל ישראל וכל התבל".
מהגיליון הראשון נמכרו 6,000 עותקים, אך בהמשך ירד הביקוש.
זאב ז'בוטינסקי וגרשון אגרון תמכו ביוזמה של בן אב"י, ואילו שאול טשרניחובסקי שלל אותה.
א-אינה מתועתקת ואין לה אות חלופית
ט-T כמו ת' ואין הבדל בתעתיק.
ע- מיוצגת על ידי גגון מעל אותיות התנועה.
שׂ- S כמו ס' ואין הבדל בתעתיק.
כל השוואים הנעים מיוצגים על ידי E, דגש חזק מיוצג על ידי הכפלת האות המודגשת, הי' של הצירי המלא לרוב לא מתועתקת, אותיות השימוש מופרדות מהמילים ואף משמות הפעלים, יש הפרדה בכתב בין אותיות בכ"פ רפות ודגושות, יש האחדה בין ט' לת', שׂ' וס' ואין ייצוג לא'.
דרופה היא התערוכה הבינלאומית הגדולה בעולם של ציוד לתעשיית הדפוס.
התערוכה נערכת מדי ארבע שנים, מאז שנת 1951, בדיסלדורף שבגרמניה.
השם "דרופה" הוא הלחם של המילים druck und papier .
לתערוכה מגיעים מאות אלפים מהעוסקים בענף הדפוס, ועם מאות החברות המציגות בה נמנות החברות היולט פקארד, היידלברגר דרוקמשינן, זירוקס, קודאק, קנון, קוניקה מינולטה, ריקו, והחברות הישראליות קבוצת לנדא, HP Indigo (חברה בת של היולט פקארד), הייקון, קורנית, סקודיס ועוד.
בדרך כלל משמשת התערוכה גם לחשיפה של טכנולוגיות דפוס חדשות.
דרונגים (שם מדעי: Dicruridae) הם משפחת עופות בתוכה סוג אחד - דרונגו (Dicrurus) ובו 25 מינים.
אלו ציפורי שיר גדולות המזכירות עורבים עם עיניים אדומות, אך אינן קרובות אליהם.
מין אחד שהיה בעבר במשפחה הוא דרונגו ננסי (Chaetorhynchus papuensis), שכיום מצוי במשפחת הריפידוריים (Rhipiduridae).
אלו עופות בעלי רגליים קצרות ונוצות כהות, המגיעים לאורך .
הם בעלי זנב ארוך ומפוצל והם נחבאים בסבך וקוראים קריאות עזות ויודעים לחקות מינים אחרים.
תזונתם העיקרית היא מחרקים העפים על פניהם, אותם הם צדים במהירות.
הדרונגים חיים ביערות וסבכים באפריקה, בדרום ובדרום-מזרח אסיה, בגינאה החדשה ובאוסטרליה.
לישראל מגיע לעיתים המין דרונגו מפויח (Dicrurus leucophaeus).
דרונטן () היא רשות מקומית ועיר במחוז פלבולנד שבהולנד.
שטחה המוניציפלי כולל את העיר דרונטן עצמה ואת הכפרים בידינגהויזן (Biddinghuizen) וסוויפטרבנט (Swifterbant).
תוכניות ראשונות להקמתה של דרונטן נעשו כבר במחצית הראשונה של שנות החמישים והתוכניות להקמת מרכז העיר החלו ב-1958.
עבודות הבנייה של העיר החלו ב-1960 וכבר מההתחלה התנהל דיון אם דרונטן תהייה עיר או עיירה.
בתוכניות הראשונות דובר על אוכלוסייה של 15,000 תושבים ובתוכניות מאוחרות יותר צפו גידול עד ל-30,000 תושבים.
בתחילה תוכנן להקים עשרה כפרים קטנים סביב לעיירה מרכזית, אך מספרם הופחת עקב שיקולי תחבורה ומהניסיון שנצבר בהקמת נורדוסטפולדר.
בסופו של דבר הוחלט להקים שני כפרים קטנים, בידינגהויזן וסוויפטרבנט ועיירה גדולה, דרונטן.
ב-1 בינואר 1972 ניתן לדרונטן שמה באופן רשמי.
ב-1995 אירחה בידינגהויזן שבתחומי דרונטן את הג'מבורי ה-18 של תנועת הצופים העולמית, בו השתתפו 28,9602 צופים מ-166 מדינות.
בתחומי בידינגהויזן שוכן גם פארק השעשועים ווליבי הולנד.
דרונגו אפריקני או דרונגו ממזולג-זנב (שם מדעי: Dicrurus adsimilis) הוא מין ציפור ממשפחת הדרונגים, קרובים רחוקים של העורביים.
הדרונגו חי בערבות הסוואנה האפריקנית ברחבי האזורים הטרופיים.
הוא מאוד דומה למין דרונגו שחור (Dicrurus macrocercus) אך האחרון מצוי בדרום אסיה.
אורך הדרונגו 25 ס"מ בממוצע והוא בעל נוצות שחורות, זנב מפוצל כמו מזלג ועיניים אדומות.
המקור קשיח ושחור ומותאם לציד חרקים.
הדרונגו הוא עוף רעשני ותוקפני ויתקוף מסיגי גבול, כולל עופות דורסים שפלשו לשטחן.
הוא אוכל בעיקר מזון מהחי, אך לפעמים שותה צוף מפרחים.
הוא צייד חרקים מתמחה, מחפש טרף מעמדה גבוהה על הענף ומתנפל על טרף קרקעי.
הוא טורף גם עכבישים, תולעים, עקרבים, חולייתנים קטנים ואף חוטף מזון למיני חיות אחרות - בעיקר ציפורים אחרות (בעיקר לטימליים) או לסוריקטה.
הדרונגו נטפל לסוריקטות בעיקר בחורף הקשה של הקלהארי, אז הוא מחקה את קריאות האזעקה שלהם ברגע שהם מוצאים מזון וחוטף אותו כשכולם בורחים.
ואולם בשאר השנה הוא מזעיק נגד סכנות אמיתיות כך שהוא עוזר להם בדיוק כמו שהוא חוטף להם מזון.
הדרונגו מטיל בקן על העץ 2-4 ביצים.
הקוקייה האפריקנית (Cuculus gularis) לעיתים נטפלת אליו וגוזלה הגדול מפיל את שאר הביצים לקרקע.
דרור אדום הוא סרט אמריקאי, מותחן ריגול בבימויו של פרנסיס לורנס, המבוסס על ספר באותו שם, שנכתב על ידי ג'ייסון מת'יוס.
גיבורת הסרט, דומיניקה אגורובה (ג'ניפר לורנס), הופכת מרקדנית בלט לסוכנת כפולה.
לצידה מככבים ג'ואל אדגרטון, מתיאס שונארטס, שארלוט רמפלינג, מרי-לואיז פרקר וג'רמי איירונס.
הסרט יצא לאקרנים ב-2 במרץ 2018.
הסרט מבוסס על הספר "דרור אדום", המספר על ריגול אמריקאי ורוסי, כשהדמות הראשית היא דומיניקה איגורובה, המכונה "דרור אדום", שדוד שלה מאלץ אותה לעבור אימון מחתרתי בבית ספר "הדרור", היכן שהיא וגברים ונשים אחרים עוברים הדרכה כיצד לשדל את האויב.
דמויות אחרות הן "שיש", סוכן כפול רוסי שמספק מודיעין ל-CIA ונייט נאש, איש מבצעים של סוכנות הביון האמריקאית שמגייס ומטפל בנכסים מודיעיניים של הסוכנות.
הספר מספק הצצה לאספקטים שונים של עבודת המודיעין, כולל שיטות עבודה שונות.
הספר זכה לשבחים רבים לאחר צאתו לאור בשנת 2013.
לדומיניקה אגורובה יש הרבה צדדים: בת מסורה הנחושה להגן על אימה בכל מחיר, פרימה בלרינה אשר דוחפת את עצמה לקצה היכולת שלה, סוכנת פתיינית ומניפולטיבית.
כאשר היא סובלת מפציעה הקוטעת את קריירת הריקוד שלה, דומיניקה ואמא שלה מתמודדות בפני עתיד עגום ולא ידוע.
כך היא מוצאת את עצמה מגויסת לארגון מודיעין סודי אשר מאמן צעירות יוצאות דופן כמוה כיצד להשתמש בגופן ואישיותן כנשק.
לאחר ששרדה את תהליך האימונים האכזרי, היא הופכת ל'דרור האדום' האכזרי ביותר בארגון.
כאשר חייה שלה ושל כל יקיריה בסכנה עליה להחליט האם לבטוח בסוכן CIA צעיר המנסה לשכנע אותה כי הוא התקווה היחידה שלה.
ג'ניפר לורנס — דומיניקה אגורובה (דיווה)
ג'ואל אדגרטון — נתנאל נאש
מתיאס שונארטס — איוון דמיטרייביץ' איגורוב
שארלוט רמפלינג — מנהלת בית הספר למרגלים.
מרי-לואיז פרקר — סנטור סטפני בושר (ברבור)
ג'רמי איירונס — גנרל ולדימיר אנדרייביץ' קורצ'נוי (שיש)
קירן היינדס — קולונל אלכסיי איוואנוביץ' זיוגאנוב
ביל קאמפ — מרטי גייבל
סקינה ג'פרי — טריש פורסיית
ג'ואלי ריצ'רדסון — נינה אגורובה
ת'קלה ראוטן — כמו מרתה ילנובה
דאגלס הודג' — מקסים וולונטוב
לואיס הופמן — מנהל בנק
ההפקה יצאה לדרך בבודפשט ב-5 בינואר 2017. חלק מסצנות הסרט צולמו גם באחוזת Dég.
הצילומים בפועל החלו בברטיסלבה, סלובקיה ב-25 באפריל 2017. כמה סצנות צולמו בווינה, אוסטריה, ב-29 באפריל 2017. ב-3 במאי 2017, ג'ניפר לורנס נטלה חלק בצילומי כמה סצנות בנמל התעופה לונדון הית'רו שבלונדון.
דרופקיק מרפיס היא להקת פאנק קלטי אמריקאית.
הלהקה הוקמה בקווינסי, מסצ'וסטס, בשנת1996, וצברה תאוצה מקומית דרך הופעות בבארים במסגרת החגיגות השנתיות של יום פטריק הקדוש בבוסטון.
הפריצה המשמעותית של דרופקיק מרפיס לתודעה הציבורית הרחבה הייתה דרך הסינגלים "Tessie" ב-2004, ו"I'm Shipping Up to Boston" ב-2006, שהפך ללהיט הגדול ביותר של הלהקה.
הסגנון המוזיקלי של דרופקיק מרפיס משלב פאנק רוק יחד עם נעימות איריות מסורתיות, באמצעות כלי נגינה כגון חמת חלילים, בנג'ו, חלילית אירית וכינור.
שירי הלהקה מבוססים על טקסטים מקוריים, וכן עיבודים חדשניים לשירים איריים, בריטים ואמריקאים מסורתיים.
באמצעות שיריה, נוקטת דרופקיק מרפיס עמדות במגוון רחב של סוגיות אישיות, חברתיות ופוליטיות, כגון תמיכה בארגוני עובדים, גמילה מסמים והתנגדות למלחמות.
ההופעות של הלהקה ידועות כקולניות ואנרגטיות במיוחד, תוך אינטראקציה רבה עם הקהל ואף העלאת הקהל לבמה.
"דרוקסלנד" (1975) הוא הדפס שיצר האמן הישראלי מיכאל דרוקס ומתאר דיוקן עצמי סמלי של האמן, המעוצב כמפה.
ההדפס "דרוקסלנד" נוצר בין השנים 1975-1974, תקופה בה התגורר האמן בהולנד.
היא נוצרה בטכניקה של הדפס אופסט צבעוני והודפסה במהדורה של 200 עותקים בסדנת הדפס בשם "Steendrukkerij de jong & co", שפעלה בעיר הילפרסום (Hilversum) שבהולנד.
גובה הגיליון הוא 59.5 ס"מ ורוחבו הוא 42 ס"מ.
העבודה שייכת לסדרת הדפסים שנקראה "גאוגרפיה גמישה (האטלס שלי)" והיא מעוצבת בצורה של מפה טופוגרפית.
בתוך מסגרת המפה, המכילה מקרא, מופיעה שם העבודה בשפה האנגלית.
כותרות המשנה מציינות את התאריך ה-15 בינואר 1974 בשעה 11:30 בבוקר ומציגות את המפה כתיאור "פיזי וחברתי (Physical and Social)".
במרכז המפה משורטט דיוקן של דמות גבר המעוצבת כסדרה של קווי רכס או גובה, היוצרים תלת-ממד.
הראש מוצג על רקע בצבע תכלת, כמעין חצי אי.
דרוקס ציין במפה כמה אזורים בטקסט ובהם "Occupied Territory" ('שטח כבוש' או 'תפוס'), "Right Drucks" ( ימין דרוקס') ו"Left Drucks" ( שמאל דרוקס).
בנוסף, מצוינים בה מקומות הקשורים לביוגרפיה של האמן.
אחת מן הנקודות הללו, לדוגמה, היא "Baruch's Point" ('נקודת ברוך'), המהווה מחווה לאדם ברוך.
העבודה הוצגה בתערוכות רבות בישראל.
עותקים שלה נמצאים באוספי מוזיאון ישראל, מוזיאון חיפה לאמנות, מוזיאון ויקטוריה ואלברט ובאוסף המשכן לאמנות ע"ש חיים אתר.
רויאל דרוק אייר (בדזונגקה: འབྲུག་མཁའ་འགྲུལ་ལས་འཛིན།, באנגלית: Druk Air) היא חברת התעופה הלאומית של בהוטן.
משרדיה הראשיים ממוקמים במחוז פארו במערב המדינה.
החברה טסה ל-12 יעדים שונים, בעיקר באזור דרום אסיה ובסיסה בנמל התעופה פארו.
חברת דרוק אייר נוסדה בשנת 1981 והחלה לתפעל את טיסותיה ב-11 בפברואר 1981. תחילה החלו טיסות סדירות בין נמל התעופה פארו לקולקטה במטוסה הראשון - דורנייר דו 228 , ולאחר מכאן נוספו לחברה עוד יעדים בדרום אסיה.
לאחר מכן נוסף עוד מטוס מדגם דורנייר דו 228 לרשימת הצי.
ב-1988 נוספו 2 מטוסים מדגם בריטיש אירוספייס 146 שהחליפו את מטוסי הדורנייר הישנים.
באוקטובר 2004 נמסר לחברה מטוס הסילון הדו-מנועי הראשון מדגם איירבוס A319. באותה שנה בדצמבר נמסר מטוס איירבוס A319 שני.
ב-31 באוגוסט 2012 נמסר לחברה מטוס איירבוס A319 שלישי.
שם החברה נגזר משמו של דרקון הרעם דרוק במיתולוגיה הבוטהנית.
דרוק אייר מפעילה טיסות ליעדים הבאים:
ב-16 באפריל 2016, מטוס איירבוס A319 של טיסה KB140 ספג נזק לאחר שחלף בסופת ברד בעודו נוחת נחיתת ביניים בגוואהטי, הודו, בדרכו מפארו לבנגקוק.
המטוס נחת בשלום ללא כל נפגעים.
דרופשיפינג היא שיטת מסחר פופולרית לניהול שרשרת האספקה שבה הקמעונאי אינו שומר סחורות במלאי, אלא מעביר את הזמנות הלקוח ופרטים למשלוח אל היצרן, חנות אחרת או סיטונאי, כאשר האחרון לאחר מכן שולח את הסחורה ישירות ללקוח.
כמו ברוב העסקים הקמעונאיים, רוב הקמעונאים עושים את הרווח שלהם על ההבדל בין מחיר הסיטונאי והמחיר הקמעונאי.
דרך שבה קמעונאים מרוויחים אחוז מוסכם של המכירות בעמלה, שמשולם על ידי סיטונאי לקמעונאי, קיימת גם כן.
דרופשיפר (אדם העוסק בדרופשיפינג) יכול להציג את הפריטים אותם הוא מוכר בחנות פיזית או לספק קטלוג מוצרים דרך האינטרנט, כדי לאפשר ללקוחות לעיין בפריטים לפני הרכישה.
הסיטונאי עשוי לשלוח את הסחורה כשהיא עטופה באריזה מותאמת אישית, כולל פרטים כגון שם החברה, לוגו, ומידע ליצירת קשר של הקמעונאי.
קמעונאים אשר שולחים את הסחורה במסגרת דרופשיפינג נוקטים באמצעים שונים כדי להסתיר את העובדה שמקור הסחורה אינו ידוע.
אמצעים אלו כוללים "משלוח עיוור" (משלוח הסחורה ללא כתובת החזרה) או "תווית משלוח פרטית" (שליחת הסחורה מהסיטונאי עם כתובת החזרה של הקמעונאי).
היתרון הגלום בשיטה זו, היא העובדה שהדרופשיפר חוסך הוצאות מסוימות, כמו המשלוח מהיצרן לקמעונאי, והאחסון הכפול (הן אצל היצרן והן בחנות).
כמו כן, יצרן שמשרת באופן זה קמעונאים רבים, נהנה מיתרון גודל, ובמקרים רבים עלויות הטיפול והמשלוח קטנות יותר עבורו מאשר עבור הקמעונאי.
במודל זה, הדרופשיפר לא מפסיד כסף אם מוצר לא נמכר (בשונה מהיצרן או הספק שצריכים לייצר ולהחזיק את מלאי המוצרים), הוא משלם כסף רק כאשר לקוח רוכש ממנו מוצר.
כך בדרך זו הוא מוציא כסף רק לאחר שהוא מכניס כסף, מה שהופך את השיטה לפופולרית בקרב משתמשים רבים.
הבעייתיות העיקרית בעבודת הדרופשיפינג היא שהמוצר שהדרופשיפר מוכר אינו נמצא בשליטתו.
כך יוצא שבמידה והיצרן שולח מוצר תקול ללקוח או שהמשלוח מגיע באיחור, הכתובת לתלונות היא הדרופשיפר.
כך יכול לקרות מצב שהדרופשיפר נאלץ להחזיר כסף ללקוח שרכש את המוצר ולאבד גם את הכסף ששילם ליצרן ששלח את המוצר.
דרוק (בטיבטית: འབྲུག, בדזונגקה: འབྲུག; או דרקון הרעם) הוא יצור אגדי בדמות דרקון במיתולוגיה הבהוטנית והטיבטית ואחד מסמלי בהוטן.
דרוק מופיע בדגל בהוטן, ובזרועותיו הוא אוחז תכשיטים המסמלים עושר.
בשפת הדזונגקה, מדינת בהוטן קרויה "דרוק יול", שפירושו "ארץ דרקון הרעם", ומנהיגיה קרויים "דרוק גיאלפו", שפירושו "מלכי דרקון הרעם".
המנון בהוטן, "דרוק צנדהן", מיתרגם בעברית ל"ממלכת דרוק" (דרקון הרעם).
הדרוק אומץ כסמל לאומי של בהוטן על ידי אחד מענפי אסכולת קאג'יו – "דרופקה".
דרור הוא יישוב בהקמה, על אחת משלוחות הר חירן בחבל יתיר בדרום הרי יהודה.
כיום (2019) יש במקום גרעין התיישבות.
עד ליוני 2022 נקרא היישוב בשם הזמני "חירן" על שם ההר עליו הוא מוקם.
החלטת הממשלה על הקמת היישוב התקבלה בשנת 1999, ומיד אחר כך החלו מינהל מקרקעי ישראל ומשרד הבינוי והשיכון בתכנונו.
בדצמבר 2001, המועצה הארצית לתכנון ולבנייה, באמצעות ועדת המשנה לנושאים תכנוניים עקרוניים (ולנת"ע), אישרה את הקמתו של יישוב פרוורי במקום ובו 2,000 יחידות דיור.
באפריל 2003, החליטה המועצה הארצית להקפיא את התוכנית לבניית הישוב, לטובת הקמת יישוב גדול יותר בסמוך בשם "יתיר", על ידי חברת דנקנר השקעות שזכתה במכרז להקמתו.
המשרד להגנת הסביבה החל במאבק נגד הקמת היישוב, בטענה שהיישוב יקום על חשבון שטחי יער יתיר ושטחים המיועדים לשמורת טבע.
ושהוא יחסום מסדרון אקולוגי המחבר את אזור המדבר עם שפלת יהודה.
ביולי 2004, לאחר הליך שנמשך מספר שנים, החליטה הוועדה המחוזית לתכנון ובנייה דרום להמליץ בפני שר הפנים, אברהם פורז, על ביצוע שינויים במרחבי התכנון באזור, כך ששטחי היישובים המתוכננים "חירן" (כיום "דרור") ו"יתיר" ו"כרמית" יספחו ליישוב מיתר.
צירוף שלושת היישובים החדשים למיתר נועד ליצור יישוב פרברי גדול, בו למעלה מ-10,000 יחידות דיור.
ההחלטה על הקמת היישוב "יתיר" של קבוצת דנקנר לבסוף בוטלה, ותכנונה של חירן וכרמית נמשך.
בשטח בו תוכנן היישוב היה כפר בדואי לא מוכר – אום אל-חיראן, שאותו ביקשה המדינה לפנות לטובת הקמת חירן.
לצורך הקמת היישוב נוסד ב-2008 גרעין התיישבות על ידי משפחות מבית המדרש לבוגרי צבא בעלי ומישיבות גבוהות נוספות, בעידודה וליוויה של תנועת אור.
ב-2010 עלה הגרעין למחנה יתיר, כמחנה התאקלמות זמני, על מנת להתקרב ליעד יישוב הקבע.
במרכז היישוב והכניסה המזרחית מתוכנן מתחם תיירות, נופש ופנאי ויכיל מלון וקאנטרי קלאב, מגרשי ספורט.
ב-2012 המליצה המועצה הארצית לתכנון ולבנייה להקים במקום יישוב המיועד לציבור הדתי לאומי אך היבט זה לא קיבל ביטוי רשמי בהחלטות הממשלה שעניינן הקמת וקידום היישוב, בתב"ע או באופן שיווק היישוב על ידי מינהל מקרקעי ישראל.
בתקנון האגודה השיתופית של היישוב נכתב שהקרקעות במקום ישווקו רק ל"שומר תורה ומצוות לפי ערכי היהדות האורתודוקסית".
בינואר 2019, חתם שר הפנים אריה דרעי על צו המספח את היישוב למועצה אזורית תמר, על אף התנגדות המועצה (בין היתר מכיוון שהיישוב מתוכנן לאוכלוסייה גדולה לעומת שאר ישובי המועצה שהיקף אוכלוסייתם קטן).
עד אז נמצא היישוב בתחום השיפוט של המועצה המקומית מיתר.
בנובמבר 2022 החלה בניית תשתיות היישוב.
בינואר 2025 נסגרו שני מכרזי קרקע לרכישת מגרשים ביישוב.
במכרז הראשון, לבנייה רוויה של 613 יחידות דיור, זכו כמה יזמים במחיר המשקף עלות של כ–240 אלף שקל לקרקע לדירה.
המכרז להקמת 36 בתים צמודי קרקע למגרש.
בנוסף נערכו שתי הגרלות של רשות מקרקעי ישראל, ללא מכרז, לרכישת מגרשים לבנייה עצמית עבור אנשי מכינת עלי, שהקימו גרעין התיישבות ומתגוררים במחנה יתיר, יישוב זמני הנמצא בסמוך.
ב10/12/2025 פרסמה רמ"י מכרז קרקעות במסגרת מכרז "הגרלה" ל-327 מגרשים המכרז- שמיועד בעיקרו לאנשי מילואים, עם גודלי מגרשים בין 350-900 מ"ר, בעלות קרקע (כולל פיתוח) של כ-400-700 אש"ח (לערך) למגרש.
וזאת ללא שמירה על אופי היישוב כפי שרצו בגרעין התושבים הראשון
במתחם הגרעין המייסד מעל ל־100 ילדים בגילי 0–17, ובמקום פועלים מעון ושני גנים.
תלמידי בית הספר נוסעים לבית הספר ובתלמוד תורה בסוסיא.
כמו כן ילדי היישוב נהנים מפעילויות חינוך בלתי פורמלי אחר הצהריים במהלך ימות השבוע ובשבתות, תלמוד תורה ומפעילויות פנאי בחופשות.
פעילות התרבות ביישוב כוללת חוגים, ערבי נשים וערבי גברים, שיחות והרצאות, ארוחות משותפות וטיולי גרעין.
בנוסף לפעילות התרבות ביישוב עצמו, נהנים חברי היישוב גם מאירועי התרבות המתקיימים במועצה האזורית הר חברון ובסביבה.
באוגוסט 2023 נפתחה במקום שלוחה של מוסדות בני דוד עם כמה עשרות תלמידים.
דרור 1 הוא לוויין תקשורת ממשלתי ישראלי, שפותח על ידי חטיבת מערכות טילים וחלל של התעשייה האווירית לישראל.
הלוויין, שמסתו כ-4.5 טונות, שוגר למסלול מעבר ב-13 ביולי 2025, ושוהה בגובה של כ-36 אלף ק"מ במסלול גאוסטציונרי בנקודת שמיים 4°W.
ב-2 בינואר 2020 הודיעה ממשלת ישראל על החלטה לפתח של לוויין תקשורת עצמאי בשם דרור 1, שנועד לשמש את צורכי מדינת ישראל, כולל מערכת הביטחון שלה, למשך 15 שנה, ללא תלות בחברות פרטיות, בעלות של 200 מיליון דולר.
שמו של הלוויין הוחלף מ'עמוס 8' לאחר שבוטל שיתוף הפעולה עם חלל תקשורת שהייתה אמורה לרכוש ולהפעיל אותו כחלק מסדרת לווייני עמוס שיוצרו עבורה בתעשייה האווירית, והוחלט על המיתוג המחודש, וכן על העדפת עצמאות התקשורת של מדינת ישראל, שצרכה שירותי תקשורת מחלל תקשורת וכעת תפעיל לוויין תקשורת לאומי בבעלות המדינה.
הלוויין, שמשקלו כ-4.5 טונות, כולל בתוכו טכנולוגיות דיגיטליות מתקדמות, כדוגמת מטען ייעודי דיגיטלי מתקדם לתקשורת, המאפשרות גמישות תקשורתית לאורך כל שנות פעילותו בחלל, הבטחת רצף שידור וקליטה מהלוויין וצמצום בעיות קליטה ושיבושים מכוונים.
מוטת הכנפיים הסולאריים של הלוויין היא 17.8 מטר וקוטר זוג האנטנות שהוא נושא הוא 2.8 מטר, האנטנה הגדולה ביותר שנבנתה עד כה לשימוש של לווייני תקשורת ישראליים.
הלוויין שוגר ב-13 ביולי 2025 על גבי משגר "פלקון 9" של חברת ספייס אקס מנמל החלל קייפ קנוורל.
ב-11 באוגוסט הודיעה התעשייה האווירית שהלוויין הגיע ליעדו בחלל, בגובה של כ-36 אלף ק"מ מעל כדור הארץ.
דרונגו פרדיסאוס (שם מדעי: Dicrurus paradiseus) הוא מין של ציפור ממשפחת הדרונגים החיה בדרום אסיה ודרום-מזרח אסיה באזור הטרופי, בעיקר סביב דרום ההימלאיה, רחבי הודו עד הרי גהט המערביים ומזרחה עד האי ג'אווה שבאינדונזיה.
הוא מכונה גם דרונגו זנב-מחבט עקב שני הגדילים המפוארים שבקצה זנבו, שם המשותף למין קרוב Dicrurus remifer הקטן יותר מדרום ההימלאיה.
הדרונגו הוא עוף דומה לעורב ומעט קרוב אליו, אך שייך למשפחה אחרת.
נוצותיו כחולות כהות עם ציצה זקורה מעל כיפת הראש ונוצות זנב ארוכות המיועדות להרשים נקבות.
ישנם כמה הבדלים בגוונים בין התת-מינים.
אורך הדרונגו 35 סנטימטרים ואורך הזנב כ-30 סנטימטרים בממוצע.
הדרונגו הוא עוף ג'ונגלים ויערות אחרים, חלקם פתוחים יותר והוא יכול להימצא עד למורדות הרים בגובה 1,200 מטרים.
הדרונגו מחפש ביער פירות, זרעים שונים, חרקים וחולייתנים קטנים.
בדומה למיני דרונגו אחרים הוא בעל יכולת חיקוי של עופות אחרים ולעיתים הוא מנצל את היכולת כדי להשמיע קריאת אזהרה דמיונית מטורפים, בעוד הוא מנסה לתפוס מזון של עופות שנבהלים.
הדרונגו נפוץ בטבע ואיננו בסכנת הכחדה.
דרופדי מורמו (בהינדי: द्रौपदी मुर्मू; באנגלית: Droupadi Murmu; נולדה ב-20 ביוני 1958) היא פוליטיקאית הודית המכהנת כנשיאת הודו מ-25 ביולי 2022. בעבר הייתה חברה במפלגת העם ההודית .
בשנים 1979 עד 1983 עבדה כפקידה במחלקת ההשקיה והאנרגיה של מדינת אודישה.
בשנים 1994 עד 1997 עבדה כמורה בראירנגפור .
בשנת 1979 נבחרה למועצת העיר ראירנגפור והצטרפה למפלגת העם ההודית.
בשנים 2000 עד 2004 החזיקה בתיקים שונים בממשלת אודישה .
בשנים 2015 עד 2021 כיהנה בתפקיד כמושלת ג'הרקאנד (תפקיד סמלי בעיקרו).
דרופדי מורמו נולדה למשפחה משבט סנטאל ב-20 ביוני 1958, באזור באידפוזי בעיר ראיראנגפור, שבאודישה.
השם שניתן לה על ידי משפחתה היה פוטי טודו.
שמה שונה על ידי המורה שלה בבית הספר לדרופדי.
שמה שונה מספר פעמים והיא נקראה גם דורפאדי, דורפדי בעבר.
אביה וסבה היו ראשי מועצת כפר מסורתיים.
מורמו בוגרת אמנויות מטעם אוניברסיטת הנשים של ראמה דווי .
היא חברה בתנועה הרוחנית ברהמא קומאריס.
מ-1979 עד 1983, מורמו עבדה כפקידה במחלקת ההשקיה והכח של ממשלת אודישה.
לאחר מכן עבדה כמורה בבית הספר לחינוך אינטגרלי של שרי אורובינדו, ראירינגפור ולימדה הינדי, אורייה, מתמטיקה וגאוגרפיה.
דרופדי מורמו הצטרפה למפלגת העם ההודית בראירנגפור בשנת 1997 ונבחרה לראשות מועצה אזורית.
בשנת 2000 היא זכתה בבחירות ל מטעם מחוז הבחירה ראירנגפור וכיהנה שתי קדנציות באספה המחוקקת של אודישה בין השנים 2000 ל-2009. מ-6 במרץ 2000 עד 6 באוגוסט 2002 בתקופת ממשלת קואליציית מפלגת העם ההודית וביג'ו ג'נטה דאל באודישה, היא הייתה שרת המדינה והייתה אחראית על המסחר והתחבורה.
בין 6 באוגוסט 2002 עד 16 במאי 2004 היא הייתה אחראית על פיתוח הדיג ובעלי החיים.
בשנת 2009, היא הפסידה בבחירות כאשר הברית בין מפלגת העם ההודית וביג'ו ג'נטה דאל התפרקה.
מורמו הושבעה כמושלת ג'הרקאנד ב-18 במאי 2015, והפכה לאישה הראשונה שכיהנה בתפקיד זה.
מפלגת העם ההודית הייתה בשלטון בג'הרקאנד במשך רוב שנות כהונתה בת שש השנים כמושלת וגם הייתה בשלטון בממשלת הודו לאורך כל כהונתה.
כהונתה בת שש השנים כמושלת הסתיימה ביולי 2021.
בשנת 2017, אישרה מורמו את הצעת חוק חופש הדת ואת הצעת החוק לתיקון חוק רכישת קרקעות 2013 שהתקבל על ידי האספה המחוקקת של ג'הרקאנד.
ביוני 2022 מפלגת העם ההודית מינתה את מורמו כמועמדת לנשיאות הודו בבחירות 2022. מורמו ביקרה במהלך קמפיין הבחירות שלה במדינות שונות לקבלת תמיכה במועמדותה.
מספר מפלגות אופוזיציה כמו שיב סנה ואחרות, הודיעו על תמיכה במועמדותה עוד לפני ההצבעה.
ב-21 ביולי 2022, מורמו השיגה רוב ברור בבחירות לנשיאות לשנת 2022 והביסה את מועמד האופוזיציה ישוואנט סינה עם 676,803 קולות אלקטורליים (64.03% מכלל האוכלוסייה) ב-21 מתוך 28 מדינות הודו.
היא נבחרה לנשיאת הודו ונכנסה לתפקידה ב-25 ביולי 2022. היא הושבעה לתפקיד באולם המרכזי של הפרלמנט על ידי נשיא בית המשפט העליון של הודו NV Ramana .
מורמו הייתה האדם הראשון מהקהילות השבטיות בהודו שנבחרה לנשיאות.
והאדם הצעיר והראשונה שנולדה לאחר עצמאות הודו בשנת 1947 להיבחר לנשיאות.
מורמו היא האישה השנייה אחרי פרטיבה פטיל המכהנת כנשיאת הודו.
דרופדי מורמו תומכת בקו מפלגת העם ההודית על היותה של ההינדי השפה הלאומית של הודו ותומכת בלאומיות ההינדית (הינדוטבה).
היא תומכת בחוקי החקלאות ההודיים של המפלגה משנת 2020.
מורמו הביעה הערצה לראש הממשלה הראשון של הודו, ג'ווהרלל נהרו.
היא בירכה את מהאטמה גנדי, נהרו ובהימרו רמג'י אמבדקאר על תרומתם בכתיבת חוקת הודו.
מורמו נישאה לבנקאי ב-1980 לזוג נולדו שני בנים ובת.
בעלה, שני בניה, אמה ואחיה נפטרו כולם תוך 7 שנים, משנת 2009 עד 2015.
דרונגו מפויח או דרונגו עשנוני (שם מדעי: Dicrurus leucophaeus) הוא מין ציפור ממשפחת הדרונגים.
תפוצתו רחבה ברחבי דרום ודרום-מזרח אסיה.
בישראל נרשמה תצפית בודדת בדצמבר 2014 בקיבוץ גן שמואל.
קיימות מספר אוכלוסיות המשתנות בגווני האפור, דפוסי הנדידה, ובגודל או הימצאות של כתמים לבנים סביב העיניים.
שם הסוג Dicrurus מגיע מהמילה היוונית dikros - ממוזלג, ו-ouros - זנב.
שם המין הספציפי leucophaeus גם הוא מיוונית מהמילה leukophaios שמשמעותה אפור-לבנבן, צבע אפר (leukos לבן; phaios חשוך, כהה).
ישנם 15 תת-מינים שמוכרים כיום:
גופו של הדרונגו המפויח הבוגר אפור כהה, והזנב ארוך וממוזלג.
לתת-מינים השונים גוני האפור משתנים בנוצות.
לחלק מהתת-מינים יש סימנים לבנים על הראש.
לצעירים צבע אפור חום עמום.
הדרונגו המפויח מתרבה בגבעות של דרום אסיה הטרופית ממזרח אפגניסטן לדרום סין, איי ריוקיו בדרום יפן (במיוחד אוקינאווה) ואינדונזיה.
אוכלוסיות רבות בחלק הצפוני של תפוצתו נודדות.
צ'ארלס ואורי תיאר את תת-המין beavani (על שם רוברט ססיל ביבן) כאוכלוסייה המתרבה לאורך הרי ההימלאיה וחורפת בחצי האי הודו.
עם זאת, עבודות מאוחרות יותר כוללות אותו כחלק מ-longicaudatus שגם לו אוכלוסייה המתרבה במרכז הודו.
בחורף, המין אוהב במיוחד יערות גבעות.
סטיוארט בייקר תיאר את תת-המין stevensi אשר ואורי החשיב כ-beavani או hopwoodi ממזרח ההימלאיה.
ממזרח לטווח התפוצה של ה-hopwoodi נמצא ה-mouhouti של תאילנד ומיאנמר.
מצפון לטווח זה נמצאים leucogenis ו-salangensis (שניהם נודדים בעיקר לאזורים דרומיים יותר אך מוכרים גם מנאגאלנד) בעוד שה-bondi נמצא בדרום.
לאורך שרשרת האיים הדרום מזרחיים של אסיה, יש מספר אוכלוסיות מבודדות כולל periophthalmus, ryukyuensis, batakensis, phaedrus, siberu ו-nigrescens.
תת המין leucophaeus נמצא באיי סימאלור, ג'אווה, באלי, לומבוק, פאלאוואן ובלאבאק.
לדרונגו המפויח יש רגליים קצרות והוא יושב זקוף מאוד בעודו יושב בצורה בולטת, לרוב גבוה על עץ.
הוא אוכל חרקים וצד תוך מיומנות אווירונאוטית, אך לפעמים גם מלקט מגזעי עצים.
הוא חי בבדידות, בזוגות או בקבוצות קטנות.
במהלך הנדידה הם עפים בלהקות קטנות.
הם יכולים לחקות קריאות של ציפורים אחרות ומסוגלים לחקות את תווי השריקה של איורה מצויה.
עונת הקינון נמשכת ממאי עד יוני, עם תטולה של שלוש או ארבע ביצים אדמדמות או חומות המוטלות בקן בעל צורת כוס רופף בעץ.
חבטת דרופ-שוט היא חבטה בטניס שקרובה לרשת ומסובבת לכיוון השחקן החובט לאחר הנחיתה במגרש היריב.
זו חבטה בה חובטים בכדור ברכות באופן יחסי, לפעמים עם סיבוב עילי, כך שהוא נוחת מעט מעל ובצמוד לרשת.
חבטת דרופ-שוט בתזמון ובמיקום מוצלחים, תקשה על השחקן היריב להשיב בחבטה התקפית.
חבטות מוצלחות במיוחד לא יאפשרו ליריב לחבוט בכדור בחזרה כלל.
חבטת דרופ שוט טובה דורשת יכולת טובה.
על הכדור לקפוץ נמוך ובקרבת הרשת, לפעמים עם סיבוב אחורי אשר מאט את הכדור ומקטין את גובה הקפיצה שלו.
במקרים קיצוניים מסוימים, הכדור יקפוץ חזרה ישירות לכיוון הרשת.
ניתן גם להעניק לכדור ספין צידי כך שהוא יקפץ הצידה.
חבטת דרופ-שוט לא טובה עלולה להגיע עמוק מדי לתוך המגרש, או גבוה מדי.
במקרה כזה, היריב יכול להגיע לכדור ולענות לחבטה בקלות.
במוזיקה, דרופ (Drop) או ביט דרופ (Beat Drop) היא נקודה ברצועת מוזיקה שבה מתרחש שינוי פתאומי של קצב או בייסליין, שקדם לו בילדאפ וברייק.
הדרופ שצמח ממוזיקת הרוק של שנות ה-70 של המאה ה-20 ודיסקו, נמצא במגוון סוגות מוזיקליות, בין היתר מוזיקת דאנס אלקטרונית, מוזיקת טראפ EDM, מוזיקת היפ הופ, קיי-פופ ומוזיקת קאנטרי.
הדרופים מבוצעים בדרך כלל ביישומים אלקטרוניים להפקה מוזיקלית, בין היתר סינתיסייזרים, דוגמי צלילים ומכונות תופים (כגון רולנד TR-808 שפופולרית בעיקר ביצירות מיאמי בס).
דרופרידול היא תרופה נוגדת בחילה והקאה (Antiemetic), ממשפחת הבוטירופנונים (Butyrophenones).
היא גם משמשת כתרופת הרגעה (Sedative) ונוגדת אגיטציה במסגרות של רפואה דחופה.
בעבר, היא שימשה גם כתרופה אנטי-פסיכוטיות לטיפול בסכיזופרניה, אבל שימוש זה נדיר בשל פיתוחן של תרופות חדישות יותר, ובשל אזהרות בטיחותיות הקשורות להשפעה על קצב הלב.
דרופרידול סונתזה לראשונה בשנת 1961 במעבדות "יאנסן פרמצבטיקה" (Janssen Pharmaceutical) על ידי פאול יאנסן.
היא פותחה כנגזרת של הלופרידול, במטרה ליצור חומר בעל השפעה מהירה יותר, ומשך פעולה קצר יותר.
בשנות ה-70 וה-80 היא הפכה למרכיב מרכזי בשימוש בחדרי ניתוח, במיוחד כחלק מפרוטוקולים של "נוירולפטאנלגזיה".
בשנת 2001 חלה ירידה תלולה בשימוש בה בעקבות אזהרת ה-FDA לגבי סיכונים לבביים, אך היא חוזרת לשימוש נרחב ברפואה דחופה לניהול מצבי אגיטציה.
הנוסחה הכימית של דרופרידול היא C22H22FN3O2. מבחינה מבנית, היא קרובה למשפחת הבוטירופנונים הכוללת גם את הלופרידול.
התרופה היא נגזרת פלואורינצית של בנזימידאזולון.
דרופרידול חוסמת את קולטני דופמין מסוג D2 בתוך מערכת העצבים המרכזית.
השפעה אנטי-אמטית: חסימת קולטני דופמין באזור ה-Chemoreceptor Trigger Zone (CTZ) במוח המוארך.
אזור זה אחראי על קבלת גירויים כימיים מהדם והפעלת רפלקס ההקאה.
השפעה פסיכוטרופית: עיכוב העברה דופמינרגית במסלולים המזולימביים, מה שמוביל להרגעה משמעותית (Sedation) והפחתת תסמינים פסיכוטיים או אגיטציה.
השפעה אדרנרגית: לתרופה ישנה גם השפעה חוסמת קלה על קולטנים אדרנרגיים מסוג alpha1 בפריפריה, מה שעלול לגרום להרחבת כלי דם ולירידה בלחץ הדם.
בחילות והקאות לאחר ניתוח (PONV): מניעה וטיפול בבחילות והקאות, במיוחד במקרים בהם טיפולים אחרים (כמו אונדנסטרון) לא הועילו.
שליטה באגיטציה אקוטית: שימוש נפוץ בחדרי מיון לטיפול במטופלים במצב של אי-שקט קיצוני, תוקפנות או פסיכוזה חריפה.
טיפול במיגרנה: דרופרידול משמשת לעיתים כקו טיפול מתקדם במיגרנה עמידה בחדר המיון.
נוירולפטאנלגזיה: שילוב עם תרופות ממשפחת האופיאטים (בדרך כלל פנטניל) להשגת מצב של ניתוק והרגעה עמוקה לצורך פרוצדורות כירורגיות קצרות.
ספיגה: התרופה ניתנת בהזרקה תוך-ורידית (IV) או תוך-שרירית (IM).
היא אינה נספגת היטב במתן פומי.
קשירה לחלבוני פלזמה: גבוהה, נעה בין 85% ל-90%.
תחילת השפעה: 3–10 דקות לאחר המתן.
השפעת שיא מושגת תוך כ-30 דקות.
משך השפעה: השפעה קלינית נמשכת לרוב 2–4 שעות, אם כי השפעות נוירולוגיות מסוימות יכולות להימשך עד 12 שעות.
מטבוליזם: התרופה עוברת מטבוליזם אינטנסיבי בכבד.
הפרשה: היא מופרשת בעיקר דרך השתן (כ-75%) והצואה (כ-22%).
זמן מחצית החיים הוא כ-2.3 שעות.
הארכת מרווח QT: זוהי אזהרת של התרופה (Black Box Warning).
דרופרידול עלולה להאריך את מרווח ה-QT באלקטרוקרדיוגרם, מה שמעלה סיכון להפרעת קצב מסוג Torsades de Pointes.
מחלת פרקינסון: חסימת הדופמין עלולה להחמיר משמעותית את התסמינים המוטוריים.
הריון והנקה: התרופה עוברת את השילייה.
השימוש בה בהריון ייעשה רק אם התועלת עולה משמעותית על הסיכון.
שכיחות: נמנום, סחרחורת, וירידה בלחץ דם.
תסמינים אקסטרה-פירמידליים (EPS): אקתיזיה (חוסר מנוחה מוטורי), דיסטוניה חריפה (כיווץ שרירים כואב) או תסמינים דמויי פרקינסון.
תסמונת נוירולפטית ממאירה (NMS): תופעה נדירה אך קטלנית המתאפיינת בחום גבוה, קשיחות שרירים ושינויים במצב ההכרה.
תרופות מאריכות QT: שילוב עם תרופות כמו סוטאלול, אמיודארון, אנטיביוטיקות ממשפחת המקרולידים או תרופות אנטי-פסיכוטיות אחרות דורש ניטור קפדני.
מדכאי מערכת העצבים: אלכוהול, אופיאודים ובנזודיאזפינים מגבירים את אפקט ההרגעה והדיכוי הנשימתי.
אפינפרין: מתן אפינפרין למטופל שקיבל דרופרידול עלול לגרום ל"היפוך אפינפרין" – ירידת לחץ דם במקום עלייה.
בניסויים בבעלי מעבדה נמצאו הערכים הבאים:
חולדות: LD50 תוך-ורידי הוא כ-30 מ"ג/ק"ג.
בבני אדם, מינון יתר מתבטא בהרחבת תופעות הלוואי.
דְּרוֹר הַבַּיִת (שם מדעי: Passer domesticus; בתלמוד נקרא גם אַנְקוֹר) הוא מין של ציפור שיר מהסוג דרור.
צבעו של זכר הדרור הוא חום־אפור, ואילו נקבת הדרור אפורה.
הדרור מאופיין בכושר הסתגלותו לחיים בקרבת בני האדם ומהווה דוגמה לחיה סיננתרופית, ובדרך כלל נצפה כשהוא עף בלהקות גדולות וקולניות.
דרור הבית הוא אחת מהציפורים הנפוצות ביותר בישראל.
הדרור הוא עוף מסדרת ציפורי השיר וממשפחת הדרוריים.
הדרור היא ציפור אוכלת כל, המתגוררת על פני עצים ונפוצה בכל העולם.
דרור הבית היא ציפור חברותית המתאפיינת בפעילויות קבוצתיות: השתזפות בשמש (המגינה על הדרור מפני טפילי עור), אמבטיות חול ומים, שירה והתגודדות מול אויבים.
דרור הבית אינו נודד ממקום למקום, אך לעיתים ינדוד מרחק שלא יעלה על קילומטרים ספורים לשם התגוררות וקינון בעצים המתאימים יותר למטרה זו (צפופים וסבוכים יותר).
הדרור איננו מפחד מבני־אדם וזאת מכיוון שבמהלך הדורות לא היוו לו סכנה.
מסיבה זו ניתן למצוא את הציפור משוטטת בקהילות רבות בהן מיושבים בני האדם, בין אם זה בגינות או חצרות בתיהם.
מתצפיות שנערכו בישראל בשנים 2016 עד 2018 עולה כי דרור הבית הוא הציפור השנייה בתפוצתה בישראל לאחר עורב אפור.
בספירה שנערכה ב־2020 נמצא שהדרור הוא השביעי בלבד בתפוצתו בישראל.
צבעו של הזכר אפור־חום, צבע הנקבה אפור.
אורך גופה של ציפור דרור הבית מגיע עד ל־16.8 ס"מ.
מוטת כנפיה מגיעה לאורך של 25 ס"מ, משקלה ל־33 גרם ורגליה קצרות עם ארבע אצבעות, שלוש מהן פונות לפנים והרביעית פונה לאחור.
לדרורים זכרים יש לעיתים יותר צבע בגרון או פחות.
ככל שיש יותר צבע שחור כך ה"דרגה" יותר גבוהה ודרור מדרגה נמוכה יותר יברח מדרור מדרגה גבוהה.
מתחת לנוצות החיצוניות בגרון יש עוד שכבת נוצות שנייה בצבע שחור.
עונת הייחום של דרור הבית היא לקראת סוף החורף, בחודש פברואר, ומסתיימת בקיץ, בעונת הקינון, בחודשים יולי–אוגוסט.
בתקופה זו ישנם 3–4 מחזורי ייחום.
במשך עונת הקינון משחיר מקורו של הזכר, וה"סינר" שעל גרונו נעשה כהה יותר.
בעונת החיזור מספר זכרים מנתרים בצפצופים עזים סביב נקבה אחת, רודפים אחריה ולאחר מכן בונה כל זכר קן, ובסיום עבודת הבנייה מכריז על כך בציוץ מתמשך.
נקבות האזור בוחנות את קיני הזכרים, ואם אחד מן הקינים מוצא חן בעיני נקבה, היא מצטרפת אל הזכר בקינו ומשלימה את בניית הקן, שבסיומה יחל תהליך הרבייה.
הקן נבנה במקומות מגוונים, אך לרוב בתוך גומחות במבנים מעשה ידי אדם: חורים בקירות, גומחות בעליות גג ובגגונים, בתוך מרזבים וקורות מתכת חלולות, בארונות ובארגזים מוזנחים, ועוד.
אך לעיתים הקן נבנה בחורים בגזעי עצים, ואפילו בסבך ענפים.
כאשר הקן נבנה על עצים, הוא נראה ככדור מגושם שבצידו יש חור כניסה.
לעיתים הזכר "גונב" לציפורים אחרות כמו סנונית, סיסי גליל או נקר את קינן ומנצל אותו לשימושו.
הקן נבנה בגודל החלל הנתון והוא עשוי בעיקר מקש, עשב, נוצות, ניירות וחוטים, ומרופד בעיקר בנוצות ולעיתים בצמר גפן.
לעיתים ישנם זוגות ותיקים אשר שנה אחר שנה אינם מבצעים טקסי חיזור ובונים יחדיו את קינם.
בכל אחד משלושה עד ארבעה מחזורי הביוץ בעונת הקינון נוצרות 5–7 ביציות, אשר מופרות על ידי הזכר ומוטלות מספר ימים לאחר מכן.
העובר מתפתח בתוך ביצה שגודלה 15×22 מילימטרים ומשקלה כ־2.8 גרם.
הדגירה נמשכת 15 יום, ולאחר מכן בוקעים הגוזלים המואכלים על ידי הוריהם במשותף, אך בעיקר על ידי הזכר.
מקור המזון המסופק לגוזלים הוא ברובו מן החי – חרקים ורכיכות.
תוך כדי ההאכלה הנקבה מחממת את גוזליה על ידי דגירה עליהם, עד הגיעם לגיל 8 ימים, ואז היא מצטרפת אל הזכר במטלת ההאכלה.
לאחר 14–17 ימים מיום הבקיעה, הגוזלים פורחים ומסתדרים בכוחות עצמם, ועשרה ימים לאחר מכן ההורים פותחים במחזור הטלה חדש.
במרוצת הדורות והשכחה נוצרה חוסר הסכמה בקשר לזהויו הוודאי של העוף ובתרגום השבעים לפסוק לעיל מתורגם הדרור ללשון יוונית עתיקה כ"תְריגוֹן" (τρυγών (תור, 'יונת־צב')).
בוולגטה הוא מתורגם כ"טֳרטוּר" (turtur), בפשיטתא כ'שופינינא', ובעקבות הפשיטתא בתרגום ארמי מופיע הדרור – 'שפנינא'.
משם תורגם ללטינית כ'פֲּאסֶר' (passer).
החל מתרגומו של הנוצרי מרטין לותר (שבפירושו סטה מן התרגומים הקודמים לו) ועד לאנגלית של ימינו, מזוהה הדרור כ־ספַּארוֹ (sparrow).
סטיית הנוצרים עצמם מתרגומיהם העתיקים והתבססותם הבלעדית על הרפורמטור הגרמני יצרה הדים של חוסר ההסכמה לפירוש ה'לותרני' בקרב מילונאים מבוקסטורף ועד גסניוס־בוהל וקולר, לדידם הדרור נחשב לציפור נודדת.
במקורות חז"ל, המונח הוא שם כללי למיני ציפורים כשרות הסמוכות למשכנות האדם.
בקרב פרשני ימי הביניים, ובעקבותיהם מקצת מהאחרונים, ניתן למצוא שתי פרשנויות עיקריות לזיהוי ה"דרור".